Boris Johnson jieħu l-ewwel doża tal-AstraZeneca… Iħeġġeġ lil kulħadd biex jieħu l-vaċċin Ilbieraħ, kien imiss lill-Prim Ministru Ingliż Boris Johnson, biex jieħu l-ewwel doża tal-vaċċin AstraZeneca għal kontra l-imxija tal-COVID-19. Johnson ingħata l-vaċċin f'St. Thomas Hospital f'Londra, proprpja fejn kien ġie rikoverat meta kellu l-COVID-19. Il-Prim Ministru Ingliż kellu kliem ta' tifħir għax-xogħol li qegħdin jagħmlu l-ħaddiema tal-NHS. Huwa ħeġġeġ lil kulħadd biex jieħu l-vaċċin minkejja li fl-aħħar jiem rajna numru ta' rapporti fejn pajjiżi waqqfu t-tilqim tal-AstraZeneca. Aħbar tajba hija li l-EMA, r-regolatur Ewropew ikkonferma li mhemmx korrelazzjoni bejn l-emboli tad-demm u l-vaċċin tal-AstraZeneca